Manny Ramirez

Manuel Arístides Ramírez Onelcida (lahia 30 Mei 1972; umua 52 taun) adolah surang pamain bisbol profesional bakabansoan Dominika-Amerika. Baposisi subagai surang outfielder), inyo bamain salamo sambilan baleh musim di Major League Baseball (MLB) dan pernah tagabuang basamo Cleveland Indians, Boston Red Sox, Los Angeles Dodgers, Chicago White Sox, jo Tampa Bay Rays. Inyo pernah pulo bamain salamo satu musim di Chinese Professional Baseball League di Taiwan.
Ramirez tanamo dek kamampuan jo kakuatan batting-nyo nan mumpuni. Inyo adolah salah satu dari 27 pamain MLB nan alah pernah mancapai 500 kali home run. Ramirez tapiliah duo baleh kali untuk tampia di All-Star Games.
Ramirez lahia jo gadang di Santo Domingo, Republik Dominika. Pado tahun 1985, kaluarganyo pindah ka Washington Heights, New York City. Inyo masuak ka George Washington High School namun indak manyalasaian studinyo. Di SMA, inyo mamimpin tim sakolahnyo mamanangan kajuaraan divisi bisbol sa-New York City tigo kali, dan tapiliah manjadi New York City Public School Player of the Year pado tahun 1991.
Ramirez dipiliah dalam draft MLB subagai piliahan ka-13 dek Cleveland Indians pado tahun 1991. Inyo mulo bamain di tim minor league Burlington Indians sarato Kinston Indians, sabalun mambuek debut major league-nyo malawan Minnesota Twins pado 2 September 1993. He also led the AL in salary, at $22.5 million.
Inyo mulai basinar sajak musim 1995, mancetak ratoan bat .309 jo mancetak 33 home run sarato 112 RBI, tamasuak duo home run di final American League Division Series malawan Baltimore Orioles. Walaupun baitu, rangakaian cedera jo masuaknyo pamain-pamain mudo mambuek posisi Ramirez di skuat Indians taguyahkan. Walaupun Indians manawaran papanjangan kontrak, inyo dilapeh subagai free agent pado bulan Oktober 2000.
Ramirez bagabuang jo Boston Red Sox, dikontrak lapan tahun saarago $160 juta. Inyo manjadi pamain kunci Red Sox, walaupun mandapek babarapo cedera nan mamasonyo manapi.
Puncak karirnyo adolah pado musim 2004. Basamo David Ortiz, Ramirez manjadi pasangan pamain American League partamo nan mancetak 40 home run, 100 RBI, jo ratoan bat .300 sajak pasangan Yankees Babe Ruth jo Lou Gehrig pado tahun 1931. Pado musim tu, Red Sox barasia maju sampai ka World Series, baambisi untuak mamacahan kutuakan Gambino dan mamanangan gala partamo sajak 1918. Ramirez mancetak ratoan bat .412, 4 RBI, jo ciek home run dalam kamanangan Red Sox 4-0 malawan Cardinals. Inyo dianugerahan gala MVP World Series.
Inyo manjadi salah satu pamain kunci Red Sox pado musim juara 2007, kutiko Red Sox mangalahan Colorado Rockies di World Series dan Ramirez mancetak total ratoan bat .348, 4 home run, jo 16 RBI di babak gugur musim. Ramirez mamanangan gala World Seriesnyo nan kaduo.
Pado bulan Juli 2008, Ramirez dipatukaan jo ka Los Angeles Dodgers. Pado bulan Mei 2009, inyo mandapek larangan batandiang 50 patandiangan dek malangga paraturan doping MLB. Inyo mancetak career base hit nan ka-2,500 pado bulan April 2010.
Salapeh dilatakkan dalam waiver dek Los Angeles, Ramirez pindah ka Chicago White Sox, namun gagal mandapek wakatu bamain nan cukuik. Inyo maneken kontrak satu tahun jo Tampa Bay Rays pado bulan Januari 2011, namun masalah dopingnyo mamasonyo untuak manyatoan pensiun pado bulan April 2011.